Rodrigo Borja Cevallos

Rodrigo Borja Cevallos (s. 19. kesäkuuta 1935) on ecuadorilainen juristi ja poliitikko, joka toimi maansa presidenttinä 1988–1992.

Borja Cevallos edustaa sosiaalidemokraatteja, ja presidentiksi noustuaan hän muutti politiikan suuntaa täysin oikeistomiljönääri León Febres Corderoin jälkeen. Borjan Ecuador oli ulkopoliittisesti liittoutumaton maa, jossa vallitsi monipuoluehallitus ja sekatalous. 

Hänen kaudelleen osui suuri intiaanien kansannousu vuonna 1990, joka sai hallinnon havahtumaan alkuperäiskansojen maanomistuksen ongelmiin. Borja  Cevallos ei kyennyt ratkaisemaan pahenevaa taloudellista kriisiä.

Lähteet 

Ecuadorin presidentit
Vuonna 1935 syntyneet
Elävät henkilöt